Norges ambassadør anklager Pakistan for «strutsepolitikk»
Det kommer frem i en delvis hemmeligstemplet rapport VG har fått tilgang til. I rapporten som ambassadør Cecilie Landsverk har sendt til Utenriksdepartementet i Oslo tegnes et dystert bilde av situasjonen etter at den pakistanske regjeringen inviterte pakistansk Taliban til forhandlinger: - Situasjonen er absolutt bekymringsverdig. Det er farefulle signaler som sendes ut i forhold til Taliban og andre terrornettverk. Terroren er ikke bare et problem i seg selv for den pakistanske befolkningen, men også en vesentlig faktor til manglende internasjonale investeringer, som igjen er en forutsetning for økonomisk og sosial fremgang. Sharif vil ikke kunne lykkes som statsminister med mindre han tar fatt på også dette problemkomplekset, skriver ambassadøren.Deretter konkluderer hun på oppsiktsvekkende lite diplomatisk vis:BAKGRUNN:Taliban-leder løslatt i Pakistan Overfor VG ønsker ikke ambassadøren å utdype sin nådeløse dom over den pakistanske statsministeren. - Mine bruk av ord gjenspeiler rett og slett at dette var en intern rapportering. Mer har jeg ikke å legge til, sier Landsverk.Alle politiske partier i Pakistan samlet seg i september om en resolusjon der de stiller seg bak forhandlinger med pakistansk Taliban. Den norske ambassadøren mener det er flere bekymringsfulle signaler i resolusjonen.- Det er interessant i seg selv at Taliban er forfremmet til «aktør», en annerkjennelse som utvilsomt vil bli misbrukt, heter det i rapporten.Samtidig viser ambassadøren til at pakistansk Taliban fortsetter sine terrorangrep i landet. Senest 15. september ble fire offiserer drept av to ulike veibomber. Ifølge Landsverk var Taliban raskt ute og påtok seg skylden for angrepet. - Verken statsminister Nawas Sharif eller den politiske ledelsen i provinsen har reagert offensivt og fordømt hendelsen, men kun sendt kondolanser til familien, skriver ambassadøren. Verken det pakistanske Utenriksdepartementet eller statsministerens rådgiver Sartaj Aziz har besvart VGs henvendelser.
Norges ambassadør til Pakistan mener den pakistanske regjeringen sender farefulle signaler om Taliban og andre terrornettverk.